טריסקל

טְרִיסְקָל או טריסקליון (מיוונית τρισκελής "בעל שלוש רגליים") הוא סמל המורכב משלוש רגליים אנושיות מכופפות בברך, או בהכללה, שלוש ספירלות שזורות או כל סמל דומה שבו שלושה חלקים בולטים מציגים סימטריה סיבובית משולשת.

טריסקלים היסטוריים
ממוזער|300px|מטבע עם טטרהסקליון מהצד האחד וראשו של סילנוס (Σειληνός) מהצד האחר
סמל הטריסקל מופיע בתרבויות קדומות רבות, למשל על כלי־חרס ממיקנה, ומטבעות ממקומות שונים באסיה הקטנה: ליקיה, אזור פמפיליה (למשל מאספנדוס 330-370 לפנה"ס) ופיסדיה. סמל ובו ארבע רגליים מחוברות - הטטרהסקליון - אף הוא מוכר באנטוליה. יש המעדיפים לראות את מקורו של הטריסקל בקלטים ומציינים השפעות קלטיות באנטוליה, בעיקר של הגאלים שפלשו והתיישבו בגלטיה.

 טרינאקריה / סיציליה 
שמאל|ממוזער|250px|סמל טרינאקריה
הטריסקל מפורסם גם כסמלה העתיק של סיציליה. המקור לשמה של סיציליה הם התושבים הראשונים המוזכרים בהיסטוריה של האי, שבטי הסיקניים (ביוונית Sikanoi) והסיקוליים (ביוונית Sikeloi). הטריסקל מופיע על מטבעות יוונים מסירקוזה כגון המטבעות של אגאתוקלס (הטיראן של סירקוז 289-317 לפנה"ס). סמל הטריסקל חזר כסמל נאוקלסי שאינו קשור לשושלת בורבון על השלט של הממלכה הנפוליאונית החדשה של שתי הסיציליות תחת שלטונו של ז'ואקים מירא ב-1808.

פליניוס מייחס את מקור הטריסקל של סיציליה לצורת המשולש של האי המופיע גם בשמו העתיק טרינאקריה. בכך מספק פליניוס הסבר לכאורה הגיוני למקור הסמל, אלא שהסמל היה קיים בסיציליה עוד מלפני שצוירה המפה הראשונה של האי. מכיוון שהטריסקל קשור לסוגים רבים של שלשות כשהקשרים נוספים מופיעים באופן קבוע, עדיף לבחון את הסמל עצמו.

 שלוש הרגליים 
שלוש הרגליים של הטריסקליון מזכירות את השולחנות בני שלוש הרגליים של הפייסטוס שרצו בכוחות עצמם. הם מוזכרים באיליאדה, פרק 18:
"At the moment Hephaestus was busily

Turning from bellows to bellows, sweating with toil

As he laboured to finish a score of three-legged tables

To stand around the sides of his firm-founded hall. On each

Of the legs he had put a gold wheel, that those magic tables

Might cause all to marvel by going with no other help

To the gathering of gods and by likewise returning to his house."

 טריסקלים של מדינות ומחוזות 
ממוזער|150px|שמאל|הטריסקל בסמל האי סיציליה
טריסקל הוא סמלם של סיציליה והאי מאן. הטריסקלים של סיציליה והאי מאֶן מאופיינים בשלוש רגלים רצות, המכופפות בברך והמחוברות במרכז. הקשר בין טריסקל בעל רגליים לסוגים אחרים של טריסקל אינו ברור. הטריסקל בצורת ספירלות מסווג כסמל המייצג את השמש. הגרסה בעלת הרגליים, הכוללת לעיתים מסכת גורגונה או ראש מדוזה במרכז הציר כבגרסה הסיציליאנית, מרמזת על משמעות כתונית.

 טריסקל טרה קאסין באי מאן 
שמאל|ממוזער|150px|טריסקל בסמל האי מאן
ממוזער|250px|לוח רישוי של רכב מהאי מאן עם טריסקל

בסמל הטריסקל הקלטי הברור של האי מאן שבים האירי, "שלוש הרגליים המכופפות" של שלט האצולה מיוצגות כיום על השריון "כשהן עוטות דורבנות ומקושטות או מוזהבות".

בשטרות הכסף מהאי מאן, מופיע הטריסקל על שולי השטר ומכיל את הכתובת בלטינית QUOCUNQUE JECERIS STABIT ("היכן שתשליכנו שם יעמוד") המנותקת מהקשרה המקורי הפגני. השאלה עד כמה הטריסקל כסמל של האי מאן הוא עתיק נתונה בוויכוח. הסמל מופיע בכתובים החל מהמאה ה-13 או ה-14. בשפת האי מאן, המאנית, הסמל ידוע כטרה קאסין (tre cassyn). הסמל מופיע על "חרב המדינה" העתיקה של האי מאן, שכנראה הייתה שייכת לאולאף גודרדסון שהיה מלך של הסודריס (ההברידים הדרומיים והאי מאן) ב-1226.

טריסקל ספירלי
ממוזער|70px|טריסקל ספירלי

הטריסקל של שלוש ספירלות מחוברות יחדיו הוא סמל דרואידי. מוטיב הספירלה הוא סמל נאוליתי במערב אירופה. הוא חקוק, למשל, בסלע המעוין בסמוך לכניסה הראשית של קבר המעבר הפרהיסטורי של ניוגריינג' (Newgrange) במחוז מית' שבאירלנד. בשל ההקשרים הקלטיים הוא גם משמש כסמל של ברטאן. ייתכן שהטריסקל הוא גם המקור לסמל הגרמני ה"ואלקנוט" (Valknut - סמל המורכב משלושה משולשים משולבים, המסמל את ליבו של הגיבור שנרצח במיתולוגיה הנורדית).

ממוזער|110px|לאבורו בסקי

בספרד משמש הטריסקל כסמלם של הלאומנים במחוז אסטוריאס. סמל דומה הקרוי "לאברו" של הלאומנים ממחוז קנטאבריה דומה בעצמו לסמל בן ארבעת הענפים של התרבות הבסקית הקרוי "לאבורו" .

 שימושים נוספים 
כסמל קלטי, הטריסקל, לרוב בנוי מספירלות, אך גם ה"טריסקל בעל קרניים" משחק תפקיד בתרבויות האלטרנטיביות של האסאטרו (Ásatrú) והויקה (תופעה מוזרה בהתחשב בכך שהאסאטרו הוא דת נורדית ולא קלטית, והויקה היא לא זה ולא זה. ייתכן שמקור הבלבול בקשר עם הואלקנוט).

הטריסקל גם אומץ כסמל על ידי כמה קבוצות של BDSM (עיסוק במין המלווה באלמנטים של שליטה/הכנעה וסאדו מזוכיזם).

 בגרמניה הנאצית 
הנאצים אימצו סמל קלטי זה במיוחד לעיטורים עבור דיוויזיית הוואפן אס אס שהורכבה ממתנדבים "קלטים" (בלגים). שימוש זה הוביל לקישור אסוציאטיבי בין הטריסקל לצלב הקרס. היו טענות, שקריות כנראה, שהדמיון לצלב הקרס גרם מבוכה ומצוקה לפליטים יהודיים שהיו בהסגר באי מאן במהלך מלחמת העולם השנייה.

 בדרום אפריקה 
ממוזער|250px|דגל ה-AWB
ארגון של לבנים גזענים מדרום אפריקה, ה-AWB, השתמש בדגל שרקעו אדום ובמרכזו מעגל לבן. במעגל מצוירת תבנית המורכבת משלוש פעמים הספרה 7 בשחור ומזכירה במידת מה את הטריסקל. על אף הדמיון לצלב הקרס טוענים אנשי הארגון כי דגלם מושפע מהמשמעות התנכית של הספרה 7.

 שימוש מודרני באירלנד 
ממוזער|סמל סוף החיים לזכר מטופלים שנפטרו בביה"ח האוניברסיטאי "המאטר"  בפיבסבורו 
בעשור השלישי של האלף השלישי הטריסקל הפך לסמל אירי של סוף החיים ובכך הפך לסמל זיכרון אירי ונמצא בשימוש קבוע.

בתרבות הפופולרית 
בפרק "השחקנים מטריסקליון" בעונה השנייה של מסע בין כוכבים, צוות האנטרפרייז מביט ואז נדחף לקרב גלדיאטורים על הכוכב טריסקליון. סמל הכוכב הוא משולש כחול קטום ובתוכו רקום טריסקל צהוב.

טריסקליון הוא השם שניתן למפקדה של הדמויות בסדרת הקומיקס "The Ultimates". במבט מלמעלה יש לבניין צורה בעלת שלוש שיניים.

בסדרת הטלוויזיה "זאב צעיר" הטריסקל הספירלי מציין אלפא, בטא ואומגה, והוא מקועקע על גבו של דרק, שגם קבר את אחותו תחת הסמל.

 שימושים נוספים במילה 
מהיוונית הגיעה המילה טריסקל גם ללשון חז"ל, ובמקורות "טריסקל" או "טרַסקל" הוא כיסא בעל שלוש רגליים. בספרות העברית משמשת מילה זו לתיאור שולחן נמוך המשמש להגשת תה או קפה או לסל נשיאה.

ראו גם
 טריקווטרה
 דגל אינגושטיה

קישורים חיצוניים

 ג'ון ניוטון THE ARMORIAL BEARINGS OF THE ISLE OF MANN: THEIR ORIGIN, HISTORY, AND MEANING (הסברים על מקור הסמלים) מתוך Manx Notebook, 1886
 פטר סימס The Isle of Man and the Triskelion מרץ 2003

הערות שוליים

קטגוריה:סמלים
קטגוריה:יוון המיקנית
קטגוריה:סימטריה סיבובית